Listen (שיר של ביונסה)

"Listen" (בעברית: "שמע") הוא סינגל שהוקלט על ידי הזמרת-יוצרת האמריקאית, ביונסה, על ידי חברת התקליטים קולומביה רקורדס. השיר נכתב על ידי ביונסה, הנרי קריגר, סקוט קטלר ואן פרבן והופק על ידי דייוויד פובטר, האנדרדוגים, מאט סוליבאן ורנדי ספאנדלאב לסרט המוזיקלי, "נערות החלומות". ב-5 בדצמבר 2006, השיר יצא לאור כסינגל המוביל של פסקול הסרט, Dreamgirls: Music from the Motion Picture. השיר הופיעה גם במהדורת הדלוקס של אלבום הסולו השני של ביונסה, B'Day. הגרסה הספרדית של השיר, "Oye", נכללה במיני-אלבום הראשון של ביונסה, Irreemplazable ובמהדורה הספרדית של האלבום B'Day. השיר מדבר על דינה ג'ונס (דמותה של ביונסה בסרט "נערות החלומות"), נערה ביישנית שחולמת לכבוש את הבמות הגדולות בעולם. במרכז מילות השיר, עומדת ביונסה ששרה על התגובות שדינה קיבלה כשרצתה לעסוק בקריירה מוזיקלית. על פי מילות השיר, התגובות להופעותיה של ג'ונס היו מעורבות. היו לה מעריצים ותומכים רבים לצד שונאים שדחו אותה וסירבו לפרגן. השיר מלווה לצלילי תופים, גיטרות, קלידים, כלי הקשה וכינורות. בשנת 2007, השיר זכה בפרס הסינגל הטוב ביותר בטקס פרסי בחירת המבקרים ה-12. השיר הועמד באותה הקטגוריה גם בטקס פרסי סטלייט לשנת 2006, טקס פרסי גלובוס הזהב לשנת 2007 ובטקס פרסי אוסקר ה-79. השיר הגיע במקום ה-61 במצעד הבילבורד הוט 100. השיר בוצע על ידי ביונסה בסיבוב ההופעות השלישי שלה, "The Beyoncé Experience"‏ (2007) ובסיבוב ההופעות הרביעי, "I Am... World Tour"‏ (2009–2010). השיר נכלל באלבומי ההופעה של הזמרת, "The Beyoncé Experience Live" ו-"I Am... World Tour". בסרט "נערות החלומות", ביונסה שיחקה את הדמות של דינה ג'ונס, שדמותה מבוססת על דיאנה רוס. על פי הסרט, "Listen" הוא שיר משנת 1975, שג'ונס מקליטה באולפני ההקלטות של ריינבאו רקורדס, שנוסד על ידי מנהלה המוזיקלי של ג'ונס, קרטיס. השיר מציג את מסלול חייה של ג'ונס, ואת הסלידה, שהולכת וגוברת, בינה לבין קטריס. על פי מילות השיר, ג'ונס מתוארת כ"רכושו" האישי של קטריס. השיר בוצע בסצנה בה ג'ונס מחליטה לעזוב את קטריס, כדי למצוא את הקול הפנימי שבה. במהלך כתיבתו של תסריט הסרט, הבמאי ביל קונדון הרגיש כי חלקו השני של הסרט, צריך להתלוות לשיר. קונדון לקח השראה מהשיר "And I Am Telling You I'm Not Going" של ג'ניפר הולידיי, וביקש מצוות המוזיקה שלו, לכתוב שיר נוסף ומרגש באותה המידה, שילווה את דמותה של דינה ג'ונס לאורך הסרט. השיר נכתב על ידי ביונסה, הנרי קריגר, סקוט קטלר ואן פרבן. השיר הופק על ידי צמד ה-Rַַ&B האנדרדוגס. השיר הוא בלדת R&B, שנכתבה בסולם בי מז'ור ובמהירות של 62 פעימות בדקה. מנעד התווים של השיר נע בין התו פה באוקטבה השלישית לבין התו סול באוקטבה החמישית. מנגינת השיר מורכבת מצלילי תופים, צ'לו, גיטרות, כלי הקשה וכינורות. "Listen" יצא לאור כסינגל המוביל מתוך הפסקול Dreamgirls: Music from the Motion Picture. לפני הוצאת השיר, ביונסה פרסמה טיזר באורך 15 שניות מתוכו, בשם "Encore to the Fans". השיר נכלל במהדורת הדלוקס של אלבום האולפן השני שלה, B'Day ובמהדורה הספרדית של האלבום. בנוסף, השיר הופיע במיני-אלבום הראשון של ביונסה, Irreemplazable, שם שונה שם השיר ל-"Oye". ב-29 בינואר 2007, הוא הופץ על גבי תקליטור בממלכה המאוחדת ובמספר מדינות אירופאיות נוספות. ב-9 במרץ 2007, הופץ הרמיקס שלו, שנעשה על ידי המפיק פרסטר טי. סמית'. לשיר קיימים שני וידאו קליפים שונים. האחד סובב סביב ביונסה, בעוד השני סובב סביב הסרט "נערות החלומות". הקליפ הראשון הוקרן בבכורה עולמית ב-28 בנובמבר 2006 ב-MTV, ואילו הקליפ השני יצא לאור בפורמט הדי וי די של הסרט. הקליפ שעסק בביונסה, בוים על ידי דיאן מרטל. הקליפ מציג את ביונסה מתהלכת באולם הופעות בבגדים פשוטים, כשהיא מבצעת אותו. כאשר היא מגיעה לבמה ולמודולוצית השיר, היא מופיעה בשמלה של שנות השבעים, אשר דומה לזו שג'ונס לבשה בסרט. בקליפ משולבים סצנות קצרות מעלילת הסרט ומהיחסים בין ג'ונס למפיק המוזיקלי, קרטיס. הקליפ ששירת את הסרט, בוים על ידי מת'יו רולסטון. הקליפ מציג את ביונסה ששרה על מרקע בצבעים מתחלפים בין שחור ללבן. על גבי המרקע, מוקרנים כמה סצנות מהסרט. גרסת הקליפ הזה הופיעה בדי וי די הרשמי שהופק לאחר צאת הסרט. השיר קיבל שבחים ביקורתיים רבים מטעם מבקרי המוזיקה העכשווית למבוגרים. אתר החדשות האמריקאי "פיצ'פורק" פרסם כי "ביונסה היא השראה אמיתית, שאין שנייה לה". צ'אק טיילור ממגזין הבילבורד, תיאר את השיר כ"בלדה יפהפייה". בנוסף, טיילור פרסם כי "ביונסה מספקת את השירים הטובים בקריירה שלה בעת הזו". פיטר טרוורס ממגזין רולינג סטון כתב כי "השיר מעניק לדמותה של דינה עומק ועוצמה שעוד לא נראתה עוד על מסך הטלוויזיה". מבקר נוסף ממגזין רולינג סטון כתב כי "השיר מראה לקהל את היכולות הווקאליות האמיתיות של ביונסה". אנדרו לויד ובר מהעיתון הבריטי "האובזרבר" פרסם כי "השיר הוא מהבלדות הטובות ששמע בחייו". שרה רודמן מעיתון "הבוסטון גלוב" כינתה את השיר "עוצר נשימה". עוד כתבה כי "השיר הוא בלדה מעולה ומטופחת, שתזיל דמעות מעיני המאזינים. השיר הוא דוגמה נהדרת לאומנות שמחקה חיים, ללא שמץ של אירוניה". השיר בוצע לראשונה בשידור חי, בתוכנית הטלוויזיה האמריקאית, "המופע של אופרה וינפרי". במהלך הביצוע, הקהל קם על רגליו והריע לביונסה. ב-11 בפברואר 2007, השיר בוצע על ידי ביונסה בטקס פרסי גראמי ה-49 שנערך בסטייפלס סנטר, לוס אנג'לס, ארצות הברית. צוות חדשות ה-MTV הכתיר את ההופעה כטובה ביותר בטקס פרסי אוסקר.ו והצהיר כי: "ביונסה צמררה אותנו בהופעה בלתי נשכחת של השיר "Listen"." ב-29 בנובמבר 2008, הזמרת האמריקאית, אלכסנדרה ברק, ביצעה את השיר בשלב ההופעות החיות בתחרות המוזיקה, "The X Factor". שבועיים לאחר מכן, ב-16 בדצמבר, ביונסה ביצעה ביחד עם ברק את השיר על בימת הגמר של התחרות. לאחר השיר, ברק פרצה בבכי ולחשה באוזניה של ביונסה, "תודה". מאוחר יותר באותו הערב, ברק הוכרזה כזוכה של העונה החמישית של התחרות. השיר היה חלק מרשימת השירים של סיבובי ההופעות "The Beyoncé Experience" ו-"I Am... World Tour". ג'ים פרבר, כתב בניו יורק דיילי ניוז שנכח בסיבוב ההופעות "I Am... World Tour", סיפר כי "במהלך ביצוע השיר, ביונסה שילבה את דמותה של דינה ג'ונס עם אישיותה החזקה והבולטת של ביונסה עצמה". ב-5 באוגוסט 2007, ביונסה ביצעה את השיר במדיסון סקוור גארדן, מנהטן. לאחר ההופעה, ג'ון פארלמס, כתב בניו יורק טיימס שיבח את הופעתה של הזמרת וכתב כי "השירה של ביונסה יכולה להיות אוורירית, מצמררת ונועזת בו בזמן. בנוסף, שפת הגוף של ביונסה שמוקרנת במהלך ביצוע השיר נהדרת ומרגשת". בשנת 2009, הסופר וילי רייל כתב גרסה חדשה לשיר שנוספה לגרסת הבמאי של הסרט "נערות החלומות". הגרסה החדשה נכתבה כדואט בין הדמויות דינה ג'ונס ואפי וייט. וייט מסבירה לג'ונס כי עליה לעזוב את המפיק המוזיקלי שלה, קרטיס, ולנסות לפתח קריירה עצמאית. בשנת 2010, השיר בוצע על ידי הזמר הטרנסג'נדר ג'ייק זירוס בפרק הבכורה בעונה השנייה של הסדרה האמריקאית, "Glee". הגרסה הזו יצאה לאור כסינגל, והגיעה למקום ה-38 במצעד הבילבורד הוט 100 (מקום גבוה יותר מגרסתה של ביונסה עצמה). בנוסף, השיר הגיע למקום ה-51 בקנדה הוט 100, ה-87 במצעד הסינגלים האוסטרלי, ה-33 באירלנד, וה-51 במצעד הסינגלים הבריטי. ב-22 בספטמבר 2011, הזמרת האמריקאית מלאני אמרו ביצעה את השיר באודישן שלה בעונה הראשונה של התחרות "The X Factor". הכתבת בקי ביין כתבה על ההופעה כי "הביצוע היה כה מרגש. לא נשארה עין אחת יבשה באולם". ניקול שרזינגר, חברת צוות השופטים אמרה לאחר הביצוע כי "אנשים כמוך (מלאני) נותנים לי השראה. את גורמת לי לקום לעבודה בחיוך רחב". שופט נוסף, סיימון קאוול שיבח את אמרו על הביצוע. "כשאנשים שאלו אותי מדוע אני מביא את התחרות הזו לארצות הברית, עניתי כי אני מקווה למצוא כישרונות כמוך". ב-21 בדצמבר 2011, מלאני שרה את השיר פעם נוספת בגמר התחרות וזכתה לשבחים הן מצד השופטים והן מצד מבקרי המוזיקה. בשנת 2013, הזמרת הרומנייה תאודורה סבה בת ה-11 ביצעה את השיר בגמר תחרות המוזיקה הרומנית, "Next Star". הופעתה גררה שלל תגובות חיוביות הן מהשופטים והן מפלטפורמות האינטרנט. הופעתה זכתה ל-3.5 מיליון צפיות באתר יוטיוב, שפרסמו את הזמרת הצעירה ברחבי רומניה ומחוצה לה. לאחר התחרות, אחד מחבר השופטים הזמין את סבה לשיר את השיר בחתונתו. בשנת 2017, בגיל 16, סבה ביצעה את השיר עם עיבוד מעט שונה, בשלב ההופעות החיות, בתחרות "X Factor רומניה". בשנת 2013, הזמרת עדן בן זקן ביצעה את השיר בשלב ההופעות החיות בעונה הראשונה של תחרות השירה "אקס פקטור ישראל". הביצוע זכה לביקורות מעורבות בקרב חבר השופטים. השופט עברי לידר אמר כי: "לעדן יש קול מצוין, על זה אין ויכוח. אך השיר לא מתאים לה. עדן היא זמרת רחוב, והניסיון להפוך אותה למשהו שקרי הוא שגוי". לעומת זאת, הביקורת של השופטת שירי מימון הייתה חיובית. "מצד אחד, עדן ביצעה את השיר מעולה. לא כל אחת יכולה לבצע את השיר הזה כמו ביונסה". משה פרץ אמר על הביצוע כי הוא "מעריץ את עדן על הבחירה הנועזת". עם תום ההופעות הוכרז כי בן זקן העפילה לשלב ההופעות החיות הבא. בשנת 2017, הזמרת ג'ולייטה ביצעה את השיר בשלב האודישן שלה לעונה הרביעית של "הכוכב הבא לאירוויזיון". בשביל לעבור לשלב הבא הזמרת הצטרכה לקבל 70% מן השופטים ומן הקהל. כל שופט היה יכול להוסיף עשרה אחוזים להצבעה. במהלך ביצוע השיר, השופטת קרן פלס אמרה לאסף אמדורסקי שישב לצידי כי "היא נראית סובלת ומתאמצת יותר מידי". בסוף הביצוע מד האחוזים עמד על 62%, פלס ואמדורסקי הצביעו אדום בעוד שסטטיק ובן אל (שנחשבו כשופט אחד) הצביעו כחול. השופט המכריע, הראל סקעת, אמר כי: "ציפיתי למשהו הרבה יותר שמח ומקפיץ. אני מקווה שבשלבים הבאים תביאי משהו אחר". לבסוף סקעת הצביע כחול והזמרת העפילה לשלב הבא עם 72 אחוזים. בשנת 2019, הזמרת מאיה בוסקילה ביצעה את השיר בשלב האודישן שלה לעונה השישית של "הכוכב הבא לאירוויזיון". בדומה לעונה הקודמת, גם בעונה הזו המתמודדים היו צריכים לקבל לפחות 70 אחוזים כדי לעבור לשלב הבא. במהלך הביצוע, כל חמשת השופטים הצביעו כחול, ובוסקילה סיימה את האודישן עם 83 אחוזים והעפילה לשלב הבא. לאחר הביצוע הקהל קם על רגליו ובוסקילה ספגה שבחים מהשופטים. בשנת 2020, הזמרת עדן אלנה ביצעה את השיר בחצי הגמר הראשון בעונה השביעית של "הכוכב הבא לאירוויזיון". בשלב הזה, השופטים ניקדו את המתמודדים בצורה המקובלת באירוויזיון. כל שופט העניק 8, 10 ו-12 נקודות לביצועים שהכי אהב. לאחר ביצוע השיר, אלנה ספגה ביקורות חיוביות מפיהם של השופטים. השופטת פלס אמרה כי "במהלך הביצוע שמעתי זמרת שיודעת איך לשיר באופן המדויק ביותר". השופטת מימון שיבחה את הביצוע ואמרה: "בחרת שיר לא קל ועמדת באתגר". לאחר תום הביצוע, עדן קיבלה 84 נקודות והעפילה לשלב הבא ביחד עם הזמרת אלה לי להב. מדיה וקבצים בנושא Listen בוויקישיתוף מידע על היצירה "Listen" באתר מיוזיק בריינז מידע על הסינגל "Listen" באתר מיוזיק בריינז מידע על היצירה "Listen" באתר Discogs ביונסה, הנרי קריגר, סקוט קטלר, אן פרבן דייוויד פוסטר, האנדרדוגים, מאט סוליבאן, רנדי ספאנדלאב Film critics honour The Departed,‏ BBC,‏ 13 בינואר 2007 Sunshine Lights Up Critics' Choice Awards, נטלי פין, 13 בינואר 2007 Satellite Awards 2006,‏ IMDb Winners & Nominees 2007, אתר פרסי גלובוס הזהב WINNERS & NOMINEES, אתר פרסי האוסקר Beyoncé, אתר הבילבורד The Beyoncé Experience (Live), אפל מיוזיק I Am... World Tour, אפל מיוזיק Three-Part Heartbreak in Motown, איי.או סקוט, ניו יורק טיימס, 15 בדצמבר 2006 After Conquering ‘Chicago,’ It’s On to Motown, ג'יימס אולמר, ניו יורק טיימס, 10 בספטמבר 2006 NEW BEYONCE SINGLE — AND EDDIE MURPHY SINGING — FEATURED IN 'DREAMGIRLS', אתר חדשות MTV Beyoncé B'Day, טים פיני, 7 בספטמבר 2006 Beyoncé, raising her voice, אליזה גרדנר, 31 באוגוסט 2006 Listen BY BEYONCÉ - DIGITAL SHEET MUSIC Acting 'B' Who Sings What on the 'Dreamgirls' Movie Soundtrack?, רבקה מארי, 20 בפברואר 2019 NEW RELEASES: BEYONCE, AUDIOSLAVE, IRON MAIDEN, ALICE IN CHAINS, KINKY, SEBADOH, BLACK ICE, HEM & MORE, קורט אורזק, 30 באוגוסט 2006 B'Day, ג'ודי רוזן, 4 בספטמבר 2006 B'Day Deluxe Edition, אמזון Listen (from Dreamgirls S/T), אמזון Listen (Music from the Motion Picture "Dreamgirls") - Single, אפל מיוזיק Listen (Fraser T Smith Remix) Beyoncé: Listen, Version 1 (2006),‏ IMDb Beyoncé: Listen, Version 2 (2006) Beyonce shows rage and range on new release Review: Beyoncé, B’Day, סאל סינקוומני, מגזין "Slant", 29 באוגוסט 2006 Pitchfork, האתר הרשמי Listen BEYONCE Dreamgirls, פטר טרוורס, מגזין רולינג סטון Never mind the ballads, here's Beyonce, אנדרו לויד ובר BEYONCE TURNS HEADS WITH SPORTS ILLUSTRATED COVER, SHAKIRA DUET, קורי מוס, 14 בפברואר 2007 MO' GRAMMYS: WE SALUTE JOHN MAYER'S JAPANESE, PRINCE'S ETERNAL COOL AND MORE, צוות חדשות ה-MTV,‏ 12 בפברואר 2007 Alexandra Burke claims X Factor title after seeing off rivals in final, מייק לרקין listen-beyonce Romance as a Struggle That She Will Win, ג'ון פארלמס, ניו יורק טיימס, 6 באוגוסט 2007 Director Longbottom tweaks ‘Dreamgirls,’ coming to Kravis, but touring show retains power of original, יאן סוסטורם, 1 באפריל 2012 Dreamgirls Tour to Feature Duet Version of "Listen" and New Act II Opener, אדם הטריק, קנת' ג'ונס, 1 בספטמבר 2009 Glee: Fall Preview Charice beats Beyonce's run on US Billboard Hot 100, מארק מירואנס, 2 באוקטובר 2010 The Hot 100 Week ofOctober 9, 2010 Canadian Hot 100: Week of October 09, 2010 (Biggest Jump), האתר הרשמי The ARIA Report: Week Commencing 4 October 2010 DISCOGRAPHY GLEE CAST, האתר הרשמי Glee Cast, האתר הרשמי ‘The X Factor’: Melanie Amaro Makes Us “Listen”, Geo Godley Draws Controversy, בקי ביין, 23 בספטמבר 2011 'X Factor' USA: 18-year-old Melanie Amaro wows with Beyoncé cover, ג'ניפר סטיל וקייט גודקר, 23 בספטמבר 2011 'X Factor' Recap: Final 3 Get Help From Avril, Alanis & R. Kelly, שרה מאלואי, 21 בדצמבר 2011 'X FACTOR' PERFORMANCE FINALE FEATURES GUEST DUETS, אדם גרהאם, 21 בדצמבר 2011 Simon Cowell Throws Support Behind Melanie Amaro As His Choice for 'X-Factor' Winner, פוקס ניוז, 21 דצמבר 2011 ‘X Factor’: Final three perform, ליזה דה מוריס, 22 בדצמבר 2011 Teodora Sava -Listen (Beyonce)- Next Star finala sez.1.2013, יוטיוב Teodora Sava - Listen (Beyonce Knowles) Live!!!, יוטיוב Teodora Sava cântă la X Factor piesa lui Beyonce - "Listen", יוטיוב ישראל X Factor - פרק 16 המלא :: שלב ה-LIVE!, יוטיוב ג'ולייטה – "Listen", אתר מאקו הכוכב הבא לאירוויזיון פרק 3 ג'ולייטה – "Listen", יוטיוב מאיה בוסקילה – "Listen", אתר מאקו הכוכב הבא לאירוויזיון 2020 Eden alene - Listen - עדן אלנה, יוטיוב BEYONCÉ - LISTEN BEYONCÉ LISTEN SINGLE CHART BEYONCÉ - LISTEN BEYONCÉ - LISTEN LISTEN BEYONCÉ - LISTEN (SONG) BEYONCÉ - LISTEN Beyoncé Listen Beyonce Beyoncé Beyoncé Official Hip Hop and R&B Singles Chart Top 40 South Korea Gaon International Chart (Week: February 12, 2012 to February 18, 2012) Official Singles Chart Top 100 I singoli più venduti del 2007 Schweizer Jahreshitparade 2007 2007's Best-Selling Singles, יולי 2007 2008's Best-Selling Singles Annual South Korea International Chart, אוקטובר 2010 Annual South Korea International Chart Annual South Korea International Chart British single certifications – Beyoncé – Listen Certified check for May delivery paid music Recording Industry Association of Japan – Abbreviation: Certified for May, אתר RIAJ Gaon Chart, האתר הרשמי